
Yn [enw’r ysgol], rydym eisiau i bob defnyddiwr fod yn ddiogel, hyderus ac wedi eu cefnogi wrth ddefnyddio technoleg – p’un ai’n dysgu yn yr ysgol, adref neu yn y gymuned. Mae diogelwch ar-lein yn rhan o ddiogelu a lles. Nid “mater TG yn unig” ydy o: mae amdan bobl, perthnasoedd, ymddygiad, dysgu a gwarchod.
Crëwyd ein strategaeth diogelwch ar-lein o gwmpas pedwar maes ar sail canlyniadau sy’n cryfhau ymarfer dydd i ddydd:
· Arweinyddiaeth a pholisi sy’n nodi disgwyliadau clir
· Addysg sy’n gwella sgiliau, gwydnwch ac ymddwyn yn bositif
· Technoleg sy’n gwarchod defnyddwyr a chefnogi dysgu diogel
· Adolygiad effaith sy’n profi beth sy’n gweithio a beth y byddwn yn ei wella.
Arweinyddiaeth a pholisi: eglurder, cysondeb ac atebolrwydd
· Pan fydd arweinyddiaeth yn gryf, daw diogelwch ar-lein yn rhan o “sut y gwnawn bethau yma” – nid rhywbeth untro.
Cyfrifoldebau clir
· Gwnawn yn siŵr fod rolau’n glir a bod uwch-arweinwyr, y Person Diogelwch Dynodedig, Arweinydd Diogelwch Ar-lein, llywodraethwyr a staff / darparwyr technegol, i gyd yn eu deall. Mae hyn yn sicrhau bod penderfyniadau diogelu a rhagofalon technegol yn gweithio gyda’i gilydd.
· Mae hyn yn gwella: penderfyniadau cyflymach, uwchgyfeirio pryderon yn gywir, ac na “chollir” gweithredu rhwng timau.
· Mantais i ddefnyddwyr: cymorth mwy diogel a chyson i blant ac oedolion.
Grŵp Diogelwch Ar-lein Cydlynol
· Rydym yn cynnwys y lleisiau iawn – arweinwyr, staff, llywodraethwyr a (lle bo’n briodol) dysgwyr a theuluoedd – fel bod diogelwch ar-lein yn ymatebol i brofiadau gwirioneddol a risgiau newydd.
· Mae hyn yn gwella: cydberchnogaeth a dull ysgol gyfan.
· Mantais i ddefnyddwyr: yn cryfhau ymarfer mwy diogel yn yr ysgol ac adref.
Polisi y mae pawb yn ei ddeall a’i ddilyn
· Mae ein polisi diogelwch  ar-lein yn gyson â disgwyliadau diogelu ac wedi’i gysylltu i bolisïau cysylltiedig fel y gall staff a theuluoedd weld un dull clir a chyson o weithio.
· Mae hyn yn gwella: llai o feysydd niwlog a phenderfyniadau mwy hyderus.
· Mantais i ddefnyddwyr: ffiniau clir ac ymatebion dibynadwy.
Disgwyliadau defnydd derbyniol sy’n gwarchod pawb
· Gosodwn ddisgwyliadau syml, priodol i oed ar gyfer dysgwyr, a disgwyliadau proffesiynol clir i staff, fel bod pawb yn deall beth yw defnydd diogel a pharchus.
· Mae hyn yn gwella: ymddygiad, cysondeb, a thegwch.
· Mantais i ddefnyddwyr: gofodau ar-lein mwy diogel a llai o ddigwyddiadau niweidiol.
Adrodd ac ymateb sy’n arwain at weithredu
· Hyrwyddwn ddiwylliant lle y mae pobl yn teimlo y medrant godi llais gan ymateb yn gyson, cofnodi pryderon, gweithredu’n ddiymdroi a dysgu o batrymau a risgiau newydd.
· Mae hyn yn gwella: adnabod yn gynnar ac ymyriadau diogelu effeithiol.
· Mantais i ddefnyddwyr: cymorth cynt i blant; pawb yn teimlo bod rhywun yn gwrando a’u bod wedi eu gwarchod.
Addysg: dysgwyr hyderus ac oedolion gwybodus
· Addysgwn ddiogelwch ar-lein i wella gwybodaeth, sgiliau, agweddau a gwydnwch – fel y gall dysgwyr fwynhau manteision technoleg a rheoli risg.
Dysgu wedi’i gynllunio i ddysgwyr
· Mae addysg diogelwch ar-lein yn gynyddol, cynhwysol ac yn cael ei addasu’n gyson. Defnyddiwn lais y dysgwr i addasu’r hyn a addysgwn a’i gadw’n berthnasol.
· Mae hyn yn gwella: dewisiadau mwy diogel, ymddygiad ar-lein iachach, a gofyn yn hyderus am gymorth.
· Mantais i ddefnyddwyr: dysgwyr yn fwy parod am heriau ar-lein go iawn.
Hyfforddiant staff sy’n cefnogi ymarfer diogelu 
· Mae’r staff i gyd yn derbyn cynefino a chael eu diweddaru’n barhaus er mwyn adnabod pryderon, ymateb yn briodol a modelu ymarfer diogel. Mae rolau allweddol yn derbyn lefel uwch o hyfforddiant i arwain a gwneud penderfyniadau gwybodus.
· Mae hyn yn gwella: hyder a chysondeb ar draws y gweithlu.
· Mantais i ddefnyddwyr: pryderon yn cael eu trin yn dawel, cywir a diymdroi.
Llywodraethwyr yn cael eu hyfforddi i herio a chefnogi
· Mae llywodraethwyr yn deall eu dyletswyddau ac yn gallu gofyn y cwestiynau iawn am bolisi, hyfforddiant, cwricwlwm, hidlo / monitro, a seiberddiogelwch.
· Mae hyn yn gwella: atebolrwydd a gwelliannau parhaus.
· Mantais i ddefnyddwyr: mae diogelwch ar-lein yn flaenoriaeth barhaus, nid dim ond ar ôl i rywbeth ddigwydd.
Partneriaethau cryf gyda theuluoedd ac asiantaethau
· Cyfathrebwn ganllawiau ymarferol i deuluoedd gan weithio gyda phartneriaid perthnasol. Rhannwn hefyd ymarfer effeithiol y tu allan i’n hysgol, i gefnogi cymunedau mwy diogel.
· Mae hyn yn gwella: negeseuon cydlynol a chymorth cynt.
· Mantais i ddefnyddwyr: plant yn profi disgwyliadau cyson yn yr ysgol ac adref.
Technoleg: gwarchod sy’n cynorthwyo dysgu
· Defnyddiwn fesurau rheoli technegol cymesur i leihau cysylltiad plant â niwed wrth gefnogi addysgu a dysgu.
Hidlo effeithiol
· Mae hidlo’n lleihau’r risg o fynediad at gynnwys niweidiol ac anghyfreithlon ac yn cael ei adolygu fel bo’n aros yn addas i bwrpas.
· Mantais i ddefnyddwyr: pori ac ymchwil fwy diogel.
Monitro ar sail diogelu
· Mae monitro’n helpu i adnabod pryderon yn gynnar gan gefnogi ymyrryd yn amserol, o’i wneud gyda llywodraethu priodol a diogelu data.
· Mantais i ddefnyddwyr: ymyrryd yn amserol pan fydd risg yn codi.
Systemau sicr a gwydnwch seiber
· Gwarchodwn rwydweithiau, dyfeisiau a chyfrifon gan baratoi am fygythiadau fel gwe-rwydo a maleiswedd – i osgoi aflonyddu ar ddysgu a gwarchod defnyddwyr.
· Mantais i ddefnyddwyr: gwasanaethau mwy diogel, llai o ddigwyddiadau, adferiad cynt.
Diogelu data sy’n cryfhau ymddiriedaeth
· Rydym yn trin gwybodaeth bersonol a sensitif yn ofalus a chyfreithlon, gyda phrosesau ac atebolrwydd clir.
· Mantais i ddefnyddwyr: parchu preifatrwydd a llai o risg o gamddefnyddio.
Ymarfer dydd i ddydd diogel
· Rheolwn ddyfeisiau’n gyson (gan gynnwys disgwyliadau gyda dyfeisiau personol lle bo’n berthnasol), dilynwn fesurau diogelu a sicrhau caniatâd ar gyfer cynnwys digidol, a chyfathrebwn yn gyfrifol drwy ein sianeli cyhoeddus.
· Mantais i ddefnyddwyr: llai o gamgymeriadau diangen a diwylliant digidol mwy diogel a chyfrifol.
 Effaith: profi beth sy’n gweithio a gwella beth sydd ddim
· Adolygwn yn rheolaidd pa mor dda y mae ein polisïau a’n hymarfer yn gweithio, y dystiolaeth a beth fyddwn yn ei wella nesaf. Mae hyn yn cadw ein dull yn gyfredol, wedi’i dargedu ac effeithiol.
Sut i godi pryder neu gael cymorth
Os oes unrhyw beth ar-lein yn eich poeni, rydym eisiau gwybod.
· Dysgwyr: siaradwch ag oedolyn dibynadwy, eich athro dosbarth / tiwtor neu gynorthwyydd addysgu, neu’r tîm diogelu.
· Rhieni / gofalwyr: cysylltwch â [enw’r DSP / e-bost diogelu / ffôn].
· Staff: dilynwch y gweithdrefnau diogelu a chofnodi pryderon yn ddiymdroi.
Ein hymrwymiad
Byddwn yn parhau i gryfhau arweinyddiaeth, addysg, technoleg ac adolygiadau effaith fel bod technoleg yn [enw’r ysgol] yn cael ei defnyddio’n ddiogel, parchus ac mewn ffordd bositif – a’n cymuned yn hyderus bod diogelu ar-lein yn gadarn, cyson ac yn gwella’n barhaus.

